# data[].attributes.body
Familia mea:

Mama: oaie

Tatăl: berbec

Copilul: miel

Cum arăt: sunt un mamifer erbivor rumegător și am corpul acoperit de lână cu şuviţe lungi (20-30 cm); am un bot îngust, urechi ascuțite şi o pereche de coarne. Blăniţa mea este de culoare albă, dar există şi surate de-ale mele de culoare neagră sau albe cu pete negre. Fiind rumegătoare, stomacul meu are 4 camere. Picioarele mele se termină cu două degete acoperite cu copite. Coada mea este lungă și subțire. Nu am incisivii superiori.

Cât cântăresc: pot avea între 45-160 kg.

Cât trăiesc: ajung la vârsta de 10-12 ani sau chiar până la 20 ani.

Ce mănânc: îmi place să ronțăi fân, iarbă verde, tulpini, frunze şi seminţe.

Unde mă întâlneşti: mă găsești peste tot în lume, din deșert până în zonele tropicale.

Cum mi se măreşte familia: nasc primăvara câte un miel, însă există şi excepţii când se nasc şi câte trei frăţiori. Perioada de gestație durează 5 luni.

Cum mă comport: sunt un animal vioi, cu temperament plăcut, unul din cele mai blânde animale domestice.

Ce foloseşti de la mine: carne, lapte, lână, seu (grăsime).

# data[].attributes.body
Familia mea:

Mama: găină (cloșcă)

Tatăl: cocoș

Copilul: pui de găină

Cum arăt: sunt o pasăre nu foarte mare. Corpul meu este acoperit cu pene. Deşi am aripi, pot să zbor doar foarte puțin (13 sec.), pe distanţe foarte scurte, dar merg foarte repede 14 km/oră. Pe cap am o creastă roşie, dar creasta cocoşului este mult mai mare. Picioarele mele se termină cu 4 degete, cu gheare, iar cocoşul mai are şi un pinten mare. Inima mea bate de 280-315 ori/minut.

Cât cântăresc: cocoşul este mai mare şi ajunge de la 3,5 kg până la 5 kg, însă nici eu nu mă las mai prejos şi pot ajunge de la 3 până la 4,5 kg.

Cât trăiesc: trăiesc între 5-10 ani, dar au existat şi găini care au trăit şi 20 de ani .

Ce mănânc: sunt pasăre omnivoră şi mă hrănesc cu seminţe, ierburi, frunze, insecte, râme, larve, grăunţe. Neavând dinţi, înghit mâncarea intreagă, iar pentru a o putea mărunţi, am o pipotă cu o musculatură foarte puternică, unde cu ajutorul pietricelelor şi nisipului înghiţite de mine, reuşesc să mărunţesc hrana.)

Unde mă întâlneşti: originară din India, mă găseşti peste tot în lume, mai ales în curtea gospodăriilor.

Cum mi se măreşte familia: după ce am depus un număr suficient de ouă, mă concentrez pe incubarea acestora şi acum mă numesc „cloşcă”. Stau în cuibar timp de aproximativ 21 de zile şi dacă mă deranjeaza cineva fac gălăgie. În tot acest timp stau de vorbă cu puişorii mei din ou. Întorc ouăle în cuib de 5 ori/zi.

Cum mă comport: sunt pasăre sociabilă şi împreună cu suratele mele trăim într-un cârd. Prin „ciugulit” stabilim o ordine între noi, având prioritate la mâncare şi locurile de cuibărit.

Ce foloseşti de la mine: carnea, penele şi ouăle.

# data[].attributes.body
Familia mea:

Mama: vacă

Tatăl: taur

Copilul: viţel/viţică

Cum arăt: sunt un animal domestic, corpul meu este acoperit cu păr scurt, de diverse culori în funcţie de rasă. Capul are un bot lung cu buze umede. Pe ele se găsesc nările. Urechile sunt mobile, iar ochii sunt mari. Coar- nele sunt goale pe dinăuntru. Trunchiul voluminos se termină cu o coadă lungă cu peri. Fiecare picior are două degete învelite în copite cornoase. Sunt un mamifer rumegător și stomacul meu are 4 compartimente: rumen, reţea, foios şi cheag. Această alcătuire este adaptată la o hrană vegetală păscută şi înghiţită repede.

Cât cântăresc: greutatea medie a vacilor este de 550 – 650 kg, iar a taurilor de 900 – 1.000 kg.

Cât trăiesc: pot trăi până la 25 de ani.
Ce mănânc: îmi place foarte mult iarba proaspătă, fânul, porumbul.
Unde mă întâlneşti: mă poţi întâlni pe tot globul, în gospodăriile oamenilor sau în ferme.

Cum mi se măreşte familia: gestaţia durează 9 luni (285 de zile). Înainte de naşterea viţelului, corpul mamei începe să producă lapte. După fătare, viţelul suge colostru (bogat în vitamine, minerale şi anticorpi). Viţelul este alăptat până la vârsta de 3 luni, după care este înţărcat.
Cum mă comport: sunt un animal liniștit, îmi place să pasc, iar în timp ce mă odihnesc rumeg hrana adunată în stomac. Sunt prietenoasă, curioasă și pot fi folosită la tracţiune sau la muncile câmpului. Trăiesc în cirezi și îi prefer pe unii dintre membri, evitându-i, în același timp, pe alţii. Scot mugete și folosesc diferite poziţii ale corpului pentru a comunica unele cu celelalte.

Ce foloseşti de la mine: sunt crescută pentru carne, piele şi lapte, dar şi ca animal de tracţiune.

# data[].attributes.body
Familia mea:

Mama: iapă

Tatăl: armăsar

Copilul: mânz

Cum arăt: corpul meu este zvelt, iar gâtul este puternic şi pe cap port o coamă. Trunchiul, cu piept lat, se sprijină pe patru membre lungi, musculoase, puternice, terminate cu câte un deget învelit în copită. Culoarea părului este foarte variată: poate fi alb, maro sau negru complet sau poate avea mai multe culori.

Cât cântăresc: pot cântări între 450 – 800 kg.

Cât trăiesc: în mod normal, pot ajunge până la vârsta de 25-26 de ani.

Ce mănânc: fân, iarbă, siloz, furaje concentrate, dar nu refuz merele şi morcovii, pe care le consider o delicatesă.

Unde mă întâlneşti: în majoritatea zonelor globului pământesc.

Cum mi se măreşte familia: perioada de gestaţie durează 335-340 de zile (11 luni). Mânzul este foarte vioi şi se ridică pe propriile picioare la o oră după naștere.

Cum mă comport: sunt un animal blând în comparaţie cu fraţii mei sălbatici, care sunt mai nărăvaşi, îmi plac copiii, sunt foarte ataşat de stăpânul meu care mă hrăneşte şi foarte credincios acestuia, mai ales când sunt răsfăţat cu mere şi morcovi. Când am urechile aplecate în față îți arăt că sunt fericit sau interesat de ceea ce se întâmplă.

La ce sunt util: sunt puternic și de aceea sunt folosit ca animal de tracțiune în gospodăriile oamenilor; uneori, pentru că sunt mare amator de salturi peste obstacole și un alergător bun, particip la evenimente de echitație împreună cu jocheul meu.

Ce foloseşti de la mine:

pielea este folosită în industria îmbrăcămintei, încălţămintei, marochinăriei;

părul de protecţie (coama, coada): arcuşuri de vioară, pensule;

sângele, oasele, copitele: făinuri proteice, cleiuri, uleiuri speciale, gelatină;

gunoiul de grajd: folosit în cultivarea ciupercilor şi pregătirea răsadurilor de legume, îngrăşământ natural în agricultură.

# data[].attributes.body
Familia mea:

Mama: căţea

Tatăl: câine

Copilul: căţeluș

Cum arăt: sunt un mamifer patruped, de diferite mărimi. Am simţurile mult mai dezvoltate decât ale omului. Am corpul acoperit cu blană. Blana poate fi scurtă sau lungă, moale sau sârmoasă. Câinii de munte au blana lungă și în două straturi ca să le ţină de cald la temperaturi scăzute. Poate avea aproape orice culoare, unii au chiar mai multe culori.

Cât cântăresc: greutatea variază de la aproape 1 kg (chihuahua) până la 70kg (ciobănescul mioritic).Cât trăiesc: între 8 și 15 ani, în funcţie de rasă.
Ce mănânc: granule speciale pentru câini, carne și hrana destinată omului.
Unde mă întâlneşti: locuiesc pe lângă sau chiar în casa omului.

Cum mi se măreşte familia: fiecare femelă poate da naștere la 2-12 pui. Aceștia se nasc cu ochii închiși și cu urechile astupate. Gestaţia durează între 56-63 zile (2 luni).
Cum mă comport: sunt un prieten devotat, inteligent și foarte jucăuș. Câinii au fost și sunt încă folosiţi la cele mai diverse activităţi: de pază,
de vânătoare, de companie, îndrumători pentru nevăzători, terapie, etc.

Știaţi că… ?

dentiţia de lapte (28 de dinţi) este înlocuită cu cea definitivă (42 de dinţi), formată din incisivi, canini și molari necesari pentru tăierea și roaderea hranei. Vârsta unui câine se poate stabili după dentiţie…

cele 4 rase de câini românești sunt: ciobănescul mioritic (cel mai popular), ciobănescul corb, ciobănescul de Bucovina și ciobănescul carpatin…

câinii au glandele sudoripare în lăbuţe…

simţul mirosului este de 1.000 până la 100.000 de ori mai dezvoltat decât la oameni…

un câine aude zgomote de la o distanţă de 4 ori mai mare decât omul…

cel mai rapid câine este ogarul cenușiu care aleargă cu o viteză de până la 72 km pe oră…

prima vietate care a ajuns în spaţiu a fost căţelușa Laika (1957)…

amprenta nasului unui câine este unică, la fel ca și amprenta digitală a oamenilor…

câinele îţi poate „mirosi” sentimentele dintr-un anumit moment, având abilitatea de a detecta diverși compuși chimici din corpul uman…

Chow-Chow și Shar-pei sunt singurele rase de câini care au limba neagră.